

**เอกสารประกอบการรับฟังความคิดเห็นสาธารณะ**

**(ร่าง) ประกาศ คณะกรรมการกิจการกระจายเสียง กิจการโทรทัศน์**

**และกิจการโทรคมนาคมแห่งชาติ**

**เรื่อง นิยามของตลาดและขอบเขตตลาดโทรคมนาคมที่เกี่ยวข้อง พ.ศ. ...**

**และ**

**(ร่าง) ประกาศ คณะกรรมการกิจการกระจายเสียง กิจการโทรทัศน์**

**และกิจการโทรคมนาคมแห่งชาติ**

**เรื่อง หลักเกณฑ์และวิธีการพิจารณาผู้มีอำนาจเหนือตลาดในกิจการโทรคมนาคมพ.ศ. ...**

**สำนักงานคณะกรรมการกิจการกระจายเสียง กิจการโทรทัศน์**

**และกิจการโทรคมนาคมแห่งชาติ**

## ๘๗ ถนนพหลโยธิน ซอย ๘ (สายลม) แขวงสามเสนใน เขตพญาไท กรุงเทพมหานคร ๑๐๔๐๐

**โทรศัพท์ ๐๒ ๒๗๑ ๐๑๕๑** – **๖๐ ต่อ ๘๖๘/๔๘๖**/**๕๑๘**

**เว็บไซต์:** www.nbtc.go.th

**เอกสารประกอบการรับฟังความคิดเห็นสาธารณะต่อ**

**ร่างประกาศ คณะกรรมการกิจการกระจายเสียง กิจการโทรทัศน์**

**และกิจการโทรคมนาคมแห่งชาติ**

**เรื่อง**

**นิยามของตลาดและขอบเขตตลาดโทรคมนาคมที่เกี่ยวข้อง พ.ศ. ...**

**และ**

**ร่างประกาศ คณะกรรมการกิจการกระจายเสียง กิจการโทรทัศน์**

**และกิจการโทรคมนาคมแห่งชาติ**

**เรื่อง**

**หลักเกณฑ์และวิธีการพิจารณาผู้มีอำนาจเหนือตลาดในกิจการโทรคมนาคม พ.ศ. ...**

**สำนักงานคณะกรรมการกิจการกระจายเสียง กิจการโทรทัศน์**

**และกิจการโทรคมนาคมแห่งชาติ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**สารบัญ**

|  |  |
| --- | --- |
| หัวข้อ | หน้า |
| ส่วนที่ ๑ ความเป็นมา | **๑** |
| ส่วนที่ ๒ เหตุผล ความจำเป็น | **๕** |
| ส่วนที่ ๓ สรุปสาระสำคัญ | **๘** |
| ส่วนที่ ๔ ร่างประกาศ กสทช.  ๔.๑ ร่างประกาศ กสทช. เรื่อง นิยามของตลาดและขอบเขตตลาดโทรคมนาคมที่เกี่ยวข้อง พ.ศ. ...  ๔.๒ ร่างประกาศ กสทช. เรื่อง หลักเกณฑ์และวิธีการพิจารณาผู้มีอำนาจเหนือตลาดในกิจการโทรคมนาคมพ.ศ. ... | **๑๓**  **๑๔**  **๒๔** |
| ส่วนที่ ๕ แบบแสดงความคิดเห็น | **๓๐** |

**ส่วนที่ ๑ ความเป็นมา**

1. **ความเป็นมา**
2. มาตรา ๒๗ (๑๑) แห่ง พ.ร.บ. องค์กรจัดสรรคลื่นความถี่และกำกับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคม พ.ศ. ๒๕๕๓ บัญญัติให้ กสทช. มีหน้าที่กำหนดมาตรการเพื่อป้องกันมิให้มีการกระทำอันเป็นการผูกขาดหรือก่อให้เกิดความไม่เป็นธรรมในการแข่งขันในกิจการกระจายเสียง กิจการโทรทัศน์ และกิจการโทรคมนาคม
3. มาตรา ๒๑ แห่ง พ.ร.บ. การประกอบกิจการโทรคมนาคม พ.ศ. ๒๕๔๔ บัญญัติให้ “การประกอบกิจการโทรคมนาคม นอกจากต้องอยู่ในบังคับของกฎหมายว่าด้วยการแข่งขันทางการค้าแล้ว ให้คณะกรรมการกำหนดมาตรการเฉพาะตามลักษณะการประกอบกิจการโทรคมนาคมมิให้ผู้รับใบอนุญาตกระทำการอย่างใดอันเป็นการผูกขาด หรือลด หรือจำกัดการแข่งขันในการให้บริการกิจกรโทรคมนาคมในเรื่องดังต่อไปนี้”
4. การอุดหนุนการบริการ
5. การถือครองธุรกิจในบริการประเภทเดียวกัน
6. การใช้อำนาจทางการตลาดที่ไม่เป็นธรรม
7. พฤติกรรมกีดกันการแข่งขัน
8. การคุ้มครองผู้ประกอบการรายย่อย
9. ในอดีตจนถึงปัจจุบัน คณะกรรมการกิจการโทรคมนาคมแห่งชาติ (กทช.) ได้ดำเนินการกำหนดหลักเกณฑ์ในการกำกับดูแลล่วงหน้า (Ex-ante Regulation) โดยการออกประกาศ กทช. ต่าง ๆ เพื่อป้องกันมิให้ผู้รับใบอนุญาตประกอบกิจการโทรคมนาคมกระทำการอย่างใดอันเป็นการผูกขาด หรือลด หรือจำกัดการแข่งขันในการให้บริการโทรคมนาคม เช่น
10. ประกาศ กทช. เรื่อง มาตรการเพื่อป้องกัน มิให้มีการกระทำอันเป็นการผูกขาดหรือก่อให้เกิดความไม่เป็นธรรมในการแข่งขันในกิจการโทรคมนาคม พ.ศ. ๒๕๔๙
11. ประกาศ กทช. เรื่อง นิยามของตลาดและขอบเขตตลาดโทรคมนาคมที่เกี่ยวข้อง พ.ศ. ๒๕๕๑
12. ประกาศ กทช. เรื่อง หลักเกณฑ์และวิธีการพิจารณากำหนดผู้มีอำนาจเหนือตลาดในกิจการโทรคมนาคม พ.ศ. ๒๕๕๒
13. ข้อ ๑๒ ของประกาศ กทช. เรื่อง นิยามของตลาด และขอบเขตตลาดโทรคมนาคมที่เกี่ยวข้อง พ.ศ. ๒๕๕๑ ซึ่งมีผลบังคับใช้เมื่อวันที่ ๒๗ ธันวาคม ๒๕๕๑ กำหนดให้คณะกรรมการทบทวนการวิเคราะห์และประเมินตลาดที่เกี่ยวข้องทุกระยะเวลาสองปีหรือตามระยะเวลาที่คณะกรรมการเห็นสมควรกำหนด โดยคำนึงถึงความเปลี่ยนแปลงของเทคโนโลยีและความต้องการของตลาดและสภาพการแข่งขัน
14. ประกาศ กทช. เรื่อง นิยามของตลาดและขอบเขตตลาดโทรคมนาคมที่เกี่ยวข้อง พ.ศ. ๒๕๕๑ มีความเชื่อมโยงกับประกาศ กทช. เรื่อง หลักเกณฑ์และวิธีการพิจารณากำหนดผู้มีอำนาจเหนือตลาดในกิจการโทรคมนาคม พ.ศ. ๒๕๕๒ กล่าวคือ ข้อ ๖ ของประกาศ กทช. เรื่อง หลักเกณฑ์และวิธีการพิจารณากำหนดผู้มีอำนาจเหนือตลาดในกิจการโทรคมนาคม พ.ศ. ๒๕๕๒ บัญญัติว่าการกำหนดตลาดที่เกี่ยวข้องให้เป็นไปตามประกาศ กทช. เรื่อง นิยามของตลาดและขอบเขตตลาดโทรคมนาคมที่เกี่ยวข้อง พ.ศ. ๒๕๕๑ ดังนั้น การปรับปรุงประกาศ กทช. เรื่อง นิยามของตลาดและขอบเขตตลาดโทรคมนาคมที่เกี่ยวข้อง พ.ศ. ๒๕๕๑ จะกระทบกับประกาศ กทช. เรื่อง หลักเกณฑ์และวิธีการพิจารณากำหนดผู้มีอำนาจเหนือตลาดในกิจการโทรคมนาคม พ.ศ. ๒๕๕๒ ด้วย
15. เมื่อพิจารณาจากระยะเวลาของประกาศ กทช. เรื่อง นิยามของตลาดและขอบเขตตลาดโทรคมนาคมที่เกี่ยวข้อง พ.ศ. ๒๕๕๑ ที่ใช้บังคับมาช่วงระยะเวลาหนึ่ง สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (สำนักงาน กสทช.) จึงเห็นควรให้มีการดำเนินการทบทวนปรับปรุงนิยามของตลาดและขอบเขตตลาดโทรคมนาคมที่เกี่ยวข้องตลอดจนหลักเกณฑ์และวิธีการพิจารณากำหนดผู้มีอำนาจเหนือตลาดในกิจการโทรคมนาคมขึ้นใหม่ให้สอดคล้องกับสภาพปัจจุบัน เพื่อนำไปสู่การวิเคราะห์ระดับการแข่งขันในตลาดที่เกี่ยวข้องและระบุผู้มีอำนาจเหนือตลาดอย่างมีนัยสำคัญในตลาดที่เกี่ยวข้องรวมถึงการกำหนดมาตรการเฉพาะในการกำกับดูแลล่วงหน้าสำหรับผู้มีอำนาจเหนือตลาดอย่างมีนัยสำคัญในตลาดที่เกี่ยวข้องต่อไป
16. สำนักงาน กสทช. จึงขออนุมัติจัดจ้างที่ปรึกษาเพื่อดำเนินโครงการการวิเคราะห์และประเมินตลาดที่เกี่ยวข้องเพื่อปรับปรุงนิยามของตลาดและขอบเขตตลาดโทรคมนาคมที่เกี่ยวข้องและหลักเกณฑ์และวิธีการพิจารณากำหนดผู้มีอำนาจเหนือตลาดในกิจการโทรคมนาคมขึ้นใหม่ให้สอดคล้องกับสภาพปัจจุบัน ซึ่งจะมีผลไปสู่การวิเคราะห์ระดับการแข่งขันในตลาดที่เกี่ยวข้องและระบุผู้มีอำนาจเหนือตลาดอย่างมีนัยสำคัญในแต่ละตลาดที่เกี่ยวข้องตามลำดับต่อไป
17. สำนักงาน กสทช. ได้ว่าจ้างศูนย์ศึกษาความร่วมมือระหว่างประเทศ มหาวิทยาลัยธรรมศาสตร์ (คณะที่ปรึกษาฯ) ให้ดำเนินการโครงการปรับปรุงนิยามตลาดโทรคมนาคมที่เกี่ยวข้องและหลักเกณฑ์และวิธีการพิจารณาผู้มีอำนาจเหนือตลาดในกิจการโทรคมนาคม
18. สำนักงาน กสทช. และคณะที่ปรึกษาฯ ได้ร่วมกันการจัดประชุมเพื่อรับฟังความคิดเห็นเฉพาะกลุ่ม (Focus group) จำนวน ๓ ครั้ง คือ
    1. ครั้งที่ ๑ เมื่อวันพุธที่ ๑๕ พฤษภาคม ๒๕๕๖ เวลา ๑๓.๐๐ น. ณ ห้องหลานหลวง โรงแรม รอยัล ปริ๊นเซส เพื่อรับฟังความคิดเห็นเกี่ยวกับวิธีการกำหนดนิยามของตลาดในกิจการโทรคมนาคม การทดสอบการทดแทนกันของบริการโทรคมนาคม
    2. ครั้งที่ ๒ เมื่อวันอังคารที่ ๑๘ มิถุนายน ๒๕๕๖ เวลา ๑๓.๐๐ น. ณ ห้องหลานหลวง โรงแรม รอยัล ปริ๊นเซส เพื่อรับฟังความคิดเห็นเกี่ยวกับขอบเขตตลาดโทรคมนาคมที่เกี่ยวข้อง และหลักเกณฑ์การพิจารณาผู้มีอำนาจเหนือตลาดในกิจการโทรคมนาคม
    3. ครั้งที่ ๓ เมื่อวันจันทร์ที่ ๑๕ กรกฎาคม ๒๕๕๖ เวลา ๐๙.๐๐ น. ณ หอประชุมชั้น ๑ สำนักงาน กสทช. เพื่อรับฟังความคิดเห็นเกี่ยวกับการประเมินสภาพการแข่งขันในตลาดที่เกี่ยวข้อง การจัดทำรายงานการการศึกษาวิเคราะห์ระดับการแข่งขันในตลาดที่เกี่ยวข้อง การระบุผู้มีอำนาจเหนือตลาดอย่างมีนัยสำคัญในแต่ละตลาดที่เกี่ยวข้อง ตลอดจนการกำหนดมาตรการเฉพาะในการกำกับดูแลสำหรับผู้มีอำนาจเหนือตลาดอย่างมีนัยสำคัญในแต่ละตลาดที่เกี่ยวข้อง
19. คณะที่ปรึกษาฯ ได้นำเสนอรายงานผลการศึกษาของโครงการและข้อเสนอให้มีการปรับปรุงแก้ไขประกาศ กทช. เรื่อง นิยามของตลาดและขอบเขตตลาดโทรคมนาคมที่เกี่ยวข้อง พ.ศ. ๒๕๕๑ และ ประกาศ กทช. เรื่อง หลักเกณฑ์และวิธีการพิจารณาผู้มีอำนาจเหนือตลาดในกิจการโทรคมนาคม พ.ศ. ๒๕๕๒ ในการประชุม กทค. ครั้งที่ ๓๙/๒๕๕๖ เมื่อวันที่ ๑๒ พฤศจิกายน ๒๕๕๖

โดยที่ประชุม กทค. มีมติรับทราบผลการศึกษาและข้อเสนอในการปรับปรุงแก้ไขร่างประกาศดังกล่าว และมีมติเห็นชอบในหลักการการแก้ไขร่างประกาศทั้ง ๒ ฉบับ ตามที่ สำนักงาน กสทช. นำเสนอและมอบหมายให้ สำนักงาน กสทช. (โดย วท.) เข้าหารือในรายละเอียดการแก้ไขปรับปรุงประกาศกับ กสทช. ประเสริฐฯ เนื่องจากเป็นประเด็นที่เกี่ยวข้องทางเศรษฐศาสตร์ และมอบหมายให้สำนักงาน กสทช. รับข้อสังเกตของที่ประชุม กทค. ไปปรับปรุงและนำเสนอต่อที่ประชุม กทค. อีกครั้งหนึ่ง

1. ที่ประชุม กทค. ครั้งที่ ๑/๒๕๕๗ เมื่อวันที่ ๗ มกราคม ๒๕๕๗ มีมติเห็นชอบ (ร่าง) ประกาศ กสทช. เรื่อง นิยามของตลาด และขอบเขตตลาดโทรคมนาคมที่เกี่ยวข้อง พ.ศ. .... และ (ร่าง) ประกาศ กสทช. เรื่อง หลักเกณฑ์และวิธีการพิจารณากำหนดผู้มีอำนาจเหนือตลาดในกิจการโทรคมนาคม พ.ศ. .... ทั้งนี้ให้กลุ่มงานวิชาการและจัดการทรัพยากรโทรคมนาคม เสนอที่ประชุม กสทช. เพื่อเห็นชอบร่างประกาศทั้ง ๒ ฉบับ และนำไปจัดรับฟังความคิดเห็นสาธารณะต่อไป
2. ที่ประชุม กสทช. ครั้งที่ ๑/๒๕๕๗ เมื่อวันที่ ๑๕ มกราคม ๒๕๕๗ มีมติเอกฉันท์เห็นชอบ (ร่าง) ประกาศ กสทช. เรื่อง นิยามของตลาด และขอบเขตตลาดโทรคมนาคมที่เกี่ยวข้อง พ.ศ. .... และ (ร่าง) ประกาศ กสทช. เรื่อง หลักเกณฑ์และวิธีการพิจารณากำหนดผู้มีอำนาจเหนือตลาดในกิจการโทรคมนาคม พ.ศ. .... ตามที่สำนักงาน กสทช. เสนอ และเห็นชอบในกระบวนการจัดรับฟังความคิดเห็นสาธารณะต่อ(ร่าง) ประกาศ กสทช. เรื่อง นิยามของตลาด และขอบเขตตลาดโทรคมนาคมที่เกี่ยวข้อง พ.ศ. .... และ (ร่าง) ประกาศ กสทช. เรื่อง หลักเกณฑ์และวิธีการพิจารณากำหนดผู้มีอำนาจเหนือตลาดในกิจการโทรคมนาคม พ.ศ. .... ตามที่สำนักงาน กสทช. เสนอ ทั้งนี้ เพื่อให้เป็นไปตามมาตรา ๒๘ แห่ง พ.ร.บ. องค์กรจัดสรรคลื่นความถี่ฯ พ.ศ. ๒๕๕๓

**ส่วนที่ ๒ เหตุผลและความจำเป็น**

1. **เหตุผลและความจำเป็น**

๒.๑ เหตุผลและความจำเป็นในการแก้ไขปรับปรุง ประกาศ กทช. เรื่อง นิยามของตลาด และขอบเขตตลาดโทรคมนาคมที่เกี่ยวข้อง พ.ศ. ๒๕๕๑ มีอยู่ด้วยกัน ๔ ประการ คือ

1. จากสภาพเทคโนโลยีด้านโทรคมนาคมที่พัฒนามากขึ้นและการเปลี่ยนแปลงอย่างรวดเร็ว อาทิ บริการอินเทอร์เน็ตความเร็วสูงผ่านโครงข่ายโทรศัพท์เคลื่อนที่ (Mobile Broadband) มีอัตราการขยายตัวที่สูง ทำให้พฤติกรรมของผู้บริโภคในประเทศเปลี่ยนแปลงไป ซึ่งส่งผลต่อการกำหนดนิยามของตลาดและขอบเขตตลาดโทรคมนาคมที่เกี่ยวข้อง และแนวทางการกำกับดูแลของ กสทช. โดยอาจมีความจำเป็นในการกำหนดตลาดโทรคมนาคมเพิ่มเติมจากเดิม เช่น “ตลาดอินเทอร์เน็ตความเร็วสูงผ่านโครงข่ายโทรศัพท์เคลื่อนที่” เป็นต้น
2. ตามข้อ ๑๒ ของประกาศ กทช. เรื่อง นิยามของตลาดโทรคมนาคมที่เกี่ยวข้องฯ ได้ระบุไว้ว่าต้องมีการวิเคราะห์และประเมินตลาดที่เกี่ยวข้องทุกระยะเวลาสองปี เพื่อให้สอดคล้องกับเปลี่ยนแปลงของเทคโนโลยีและความต้องการของตลาดและสภาพการแข่งขันที่มีการเปลี่ยนแปลงอย่างรวดเร็วในกิจการโทรคมนาคม
3. นอกจากนี้ การกำหนดนิยามของตลาดและขอบเขตตลาดโทรคมนาคมที่เกี่ยวข้องเมื่อปี ๒๕๕๑ นั้น ซึ่งเป็นช่วงเริ่มต้นการกำกับดูแลกิจการโทรคมนาคม อาจมีข้อมูลไม่เพียงพอในการกำหนดนิยามของตลาดและขอบเขตตลาดโทรคมนาคมที่เกี่ยวข้อง ทั้งนี้ ช่วงเวลาดังกล่าว ได้ใช้วิธีการเทียบเคียงข้อมูลตัวเลขจากประเทศที่มีระดับการพัฒนาใกล้เคียงกันและจากการทำวรรณกรรมปริทัศน์จากงานวิจัยของประเทศต่าง ๆ แทน อย่างไรก็ดี ในปัจจุบันทางสำนักงาน กสทช. มีข้อมูลจากการสำรวจ (Survey) พฤติกรรมของผู้ใช้บริการโทรคมนาคมทั่วประเทศ ซึ่งได้ดำเนินการต่อเนื่องมาเป็นเวลา ๓ ปี มาสามารถนำข้อมูลจากการสำรวจดังกล่าวมาใช้ในการพิจารณากำหนดนิยามของตลาดและขอบเขตตลาดโทรคมนาคมที่เกี่ยวข้องสำหรับประเทศไทย
4. จากการศึกษาวิจัยของคณะที่ปรึกษาฯพบว่า ประกาศ กทช. เรื่อง นิยามของตลาดฯ พ.ศ. ๒๕๕๑ มีเนื้อหาครอบคลุมไม่ทั่วถึงบางประการในส่วนของค่าความยืดหยุ่นของอุปสงค์ กล่าวคือ ในประกาศ ฉบับปัจจุบันมิได้มีการกำหนดเกณฑ์การพิจารณาหากค่าความยืดหยุ่นของอุปสงค์ต่อราคาอยู่ระหว่าง ๐.๕ – ๑ และนอกจากนี้ ค่าความยืดหยุ่นที่นำมากำหนดเป็นค่าตัดสินใจ คือ ๐.๕ นั้น เป็นค่าที่ได้จากการศึกษาวิจัยกรณีประเทศไทยโดยเฉพาะ มิได้ใช้ค่าที่มาจากการศึกษาและวิจัยของประเทศอื่นๆ

๒.๒ เหตุผลและความจำเป็นในการแก้ไขปรับปรุง ประกาศ กทช. เรื่อง หลักเกณฑ์และวิธีการพิจารณากำหนดผู้มีอำนาจเหนือตลาดในกิจการโทรคมนาคม พ.ศ. ๒๕๕๒ มีอยู่ด้วยกัน ๓ ประการ คือ

1. กิจการโทรคมนาคมเป็นกิจการที่มีแนวโน้มที่จะมีการแข่งขันต่ำ เนื่องจากโดยธรรมชาติของกิจการโทรคมนาคมเป็นกิจการที่มี**แนวโน้มที่จะเป็นตลาดที่มีผู้ประกอบการน้อยรายหรือมีการกระจุกตัวสูง** ทั้งนี้ เนื่องจากสภาพทางเทคนิคที่ทำให้มีจำนวนผู้ประกอบการจำกัด เช่น Block ของคลื่น ๓G ๒.๑ GHz ซึ่งมีเพียง ๔ Block เท่านั้น ดังนั้น การกำหนดค่า Herfindahl-Hirschman Index (HHI) เพื่อวัดระดับการแข่งขันในตลาดที่เกี่ยวข้อง ในเกณฑ์ที่ต่ำเกินไป อาจทำให้ตลาดที่เกี่ยวข้องทุกตลาดในกิจการโทรคมนาคมเป็นตลาดที่มีการกระจุกตัวสูงและอาจมีผู้มีอำนาจเหนือตลาดอย่างมีนัยสำคัญ ทำให้หน่วยงานที่มีหน้าที่กำกับดูแลเพื่อให้เกิดการแข่งขันในตลาดอาจมีภาระงานมากเกินความจำเป็น และการเข้าไปแทรกแซงตลาดทุกตลาดอาจส่งผลให้ผู้ประกอบการในตลาดขาดแรงจูงใจในการประกอบธุรกิจ หรือเพิ่มต้นทุนในการประกอบธุรกิจให้แก่ผู้ประกอบการโดยไม่จำเป็น
2. ในปัจจุบันบางประเทศมีการปรับเพิ่มเกณฑ์ HHI ดังกล่าวให้เหมาะสมกับสภาพตลาดในปัจจุบันและเหมาะสมกับสภาพโดยธรรมชาติของกิจการโทรคมนาคม ซึ่งหลักเกณฑ์ตามข้อเสนอใหม่นี้เป็นหลักเกณฑ์ที่ใช้ในสหรัฐอเมริกา และญี่ปุ่น เป็นต้น
3. ตามประกาศฉบับปัจจุบันกำหนดไว้ว่าผู้รับใบอนุญาตที่มีส่วนแบ่งตลาดเกินกว่าร้อยละ ๔๐ ถือว่าเป็นผู้มีอำนาจเหนือตลาดนั้น ในความเป็นจริงควรมีการพิจารณาประกอบด้วยว่าผู้ประกอบการรายนั้นมีพฤติกรรมที่ต่อต้านการแข่งขันหรือไม่ เพราะในหลายกรณีถึงแม้ว่าจะมีผู้ประกอบการที่มีส่วนแบ่งตลาดสูง แต่ผู้ประกอบการอาจจะไม่มีพฤติกรรมในการใช้อำนาจตลาดเพื่อต่อต้านการแข่งขันก็ได้ ดังนั้น จึงเสนอให้มีการปรับแก้ประกาศฉบับนี้โดยกำหนดให้มีการพิจารณาพฤติกรรมที่ต่อต้านการแข่งขันเพิ่มเติม รวมทั้งให้สำนักงาน กสทช. ใช้ดุลยพินิจในการใช้มาตรการเยียวยาอย่างใดอย่างหนึ่งได้

**ส่วนที่ ๓ สรุปสาระสำคัญ**

1. สรุปสาระสำคัญ

๓.๑ การแก้ไขปรับปรุงประกาศ กทช. เรื่อง นิยามของตลาดและขอบเขตตลาดโทรคมนาคมที่เกี่ยวข้องฯ โดยมีสาระสำคัญในการแก้ไขปรับปรุง ๒ ประเด็น ดังนี้

| ข้อเสนอแก้ไขปรับปรุง | เหตุผล |
| --- | --- |
| 1. ข้อ ๙ (๔) ของร่างประกาศ (หรือข้อ ๖ (๔) ของประกาศฉบับปัจจุบัน) เสนอให้มีการปรับเกณฑ์เกี่ยวกับค่าความยืดหยุ่นของอุปสงค์ต่อราคา โดยร่างประกาศเสนอให้ใช้ค่าความยืดหยุ่นของอุปสงค์ต่อราคามีค่า ๐.๕ เป็นค่าตัดสินว่าบริการโทรคมนาคมอยู่ในตลาดที่เกี่ยวข้องเดียวกันหรือไม่ ทดแทนเกณฑ์เดิมที่ให้พิจารณาค่าความยืดหยุ่นของอปุสงค์ต่อราคาแยกเป็น ๒ เกณฑ์ | เพื่อเป็นการปิดช่องว่างของประกาศฉบับเดิมที่มิได้มีการกำหนดเกณฑ์การพิจารณาหากค่าความยืดหยุ่นของอุปสงค์ต่อราคาอยู่ระหว่าง ๐.๕ – ๑ และนอกจากนี้ ค่าความยืดหยุ่นที่นำมากำหนดเป็นค่าตัดสินใจ คือ ๐.๕ นั้น เป็นค่าที่ได้จากการศึกษาวิจัยกรณีประเทศไทยโดยเฉพาะ มิได้ใช้ค่าที่มาจากการศึกษาและวิจัยของประเทศอื่น ๆ |
| 1. ข้อ ๙ (๕) ของร่างประกาศ (หรือข้อ ๖ (๕) ของประกาศฉบับปัจจุบัน) เสนอให้มีการปรับเกณฑ์เกี่ยวกับค่าความยืดหยุ่นไขว้ของอุปสงค์ต่อราคา โดยร่างประกาศเสนอให้พิจารณาว่าค่าดังกล่าวมีค่าเป็นบวกหรือเป็นลบ เท่านั้น โดยไม่ต้องพิจารณาขนาดของค่าความยืดหยุ่น | สำนักงาน กสทช. และคณะที่ปรึกษาฯ มีความเห็นตรงกันให้แก้ไขเกณฑ์ค่าความยืดหยุ่นไขว้ของอุปสงค์ต่อราคา โดยให้พิจารณาเฉพาะทิศทางหรือเครื่องหมายของค่าความยืดหยุ่นไขว้ของอุปสงค์ต่อราคา และไม่ต้องพิจารณาขนาดของค่าความยืดหยุ่นดังกล่าว ทั้งนี้ เนื่องจากการพิจารณาเฉพาะเครื่องหมายของความยืดหยุ่นไขว้ของอุปสงค์ต่อราคาก็เพียงพอต่อการตัดสินความสามารถในการทดแทนกันของบริการโทรคมนาคมทั้งสองประเภทแล้ว |

๓.๒ อย่างไรก็ดี กระบวนการและขั้นตอนการกำหนดขอบเขตตลาดโทรคมนาคมที่เกี่ยวข้องมีกระบวนการและวิธีการที่ไม่เปลี่ยนแปลงไปจากประกาศฉบับปัจจุบัน ซึ่งเป็นตามหลักวิชาการทางเศรษฐศาสตร์ โดยสามารถสรุปขั้นตอนได้ ดังรูปที่ ๑

รูปที่ ๑ กระบวนการและขั้นตอนการกำหนดขอบเขตตลาดโทรคมนาคมที่เกี่ยวข้อง

๓.๓ การแก้ไขปรับปรุงประกาศ กทช. เรื่อง หลักเกณฑ์และวิธีการพิจารณาผู้มีอำนาจเหนือตลาดในกิจการโทรคมนาคม โดยมีสาระสำคัญในการแก้ไขปรับปรุง ๔ ประเด็น ดังนี้

| ข้อเสนอแก้ไขปรับปรุง | เหตุผล |
| --- | --- |
| 1. ข้อ ๙ (๑) (หรือข้อ ๗ (๑) ของประกาศฉบับปัจจุบัน) เสนอให้แก้ไขค่าดัชนี HHI สำหรับตลาดที่มีการกระจุกตัวสูงจาก ๑,๘๐๐ เป็น ๒,๕๐๐ | * กิจการโทรคมนาคมเป็นกิจการที่มีแนวโน้มที่จะมีการแข่งขันต่ำ เนื่องจากโดยธรรมชาติของกิจการโทรคมนาคมเป็นกิจการที่มี**แนวโน้มที่จะเป็นตลาดที่มีผู้ประกอบการน้อยรายหรือมีการกระจุกตัวสูง**หากกำหนดเกณฑ์ที่ต่ำเกินไป อาจทำให้ตลาดที่เกี่ยวข้องทุกตลาดในกิจการโทรคมนาคมเป็นตลาดที่มีการกระจุกตัวสูงและอาจมีผู้มีอำนาจเหนือตลาดอย่างมีนัยสำคัญ ทำให้หน่วยงานที่มีหน้าที่กำกับดูแลเพื่อให้เกิดการแข่งขันในตลาดอาจมีภาระงานมากเกินความจำเป็น และการเข้าไปแทรกแซงตลาดทุกตลาดอาจส่งผลให้ผู้ประกอบการในตลาดขาดแรงจูงใจในการประกอบธุรกิจ หรือเพิ่มต้นทุนในการประกอบธุรกิจให้แก่ผู้ประกอบการโดยไม่จำเป็น * ในปัจจุบันบางประเทศมีการปรับเพิ่มเกณฑ์ HHI ดังกล่าวให้เหมาะสมกับสภาพตลาดในปัจจุบันและเหมาะสมกับสภาพโดยธรรมชาติของกิจการโทรคมนาคม ซึ่งหลักเกณฑ์ตามข้อเสนอใหม่นี้เป็นหลักเกณฑ์ที่ใช้ในสหรัฐอเมริกาและญี่ปุ่น เป็นต้น * นอกจากนี้ สำนักงานคณะกรรมการแข่งขันทางการค้า กระทรวงพาณิชย์ ได้กำหนดกำหนดค่า HHI ที่ ๒๕๐๐ เพื่อใช้เป็นเกณฑ์สำหรับการพิจารณาตลาดสินค้าและบริการที่จะต้องมีการกำหนดผู้มีอำนาจเหนือตลาด |
| 1. ข้อ ๙ (๒) (หรือข้อ ๗ (๒) ของประกาศฉบับปัจจุบัน) เสนอให้มีการเพิ่มเติมปัจจัยสำหรับใช้ในการพิจารณาด้านโครงสร้างตลาดและอุปสรรคการเข้าสู่ตลาด เช่น เป็นตลาดที่ผู้ประกอบการรายใหม่เข้าตลาดได้โดยยาก หรือ เป็นตลาดที่อำนาจการต่อรองของผู้ซื้อต่ำหรือ เป็นตลาดที่บริการในตลาดมีความหลากหลายน้อย นอกจากนี้ ยังเสนอแนวทางการพิจารณาการกระจุกตัวของตลาดหากไม่สามารถหาค่าดัชนี HHI อีกด้วย | * เพื่อเสนอแนวทางในการพิจารณาในรายละเอียดถึงการพิจารณาสภาพการแข่งขันในตลาดที่เกี่ยวข้อง นอกเหนือจากการพิจารณาโดยใช้ดัชนี HHI และยังสามารถใช้เป็นปัจจัยในการพิจารณาสภาพการแข่งขันในตลาดที่เกี่ยวข้องที่ไม่สามารถคำนวณหาค่า HHI ได้อีกด้วย |
| 1. วท. ได้ขอให้แก้ไขปัจจัยที่ใช้ในการพิจารณาหากมีแนวโน้มเป็นผู้มีอำนาจเหนือตลาดอย่างมีนัยสำคัญตามข้อ ๙ โดยได้ยุบรวมปัจจัยการพิจารณาจาก ๑๓ ประการ เป็น ๗ ประการ | * คำนึงถึงการนำปัจจัยต่างๆ เหล่านี้สามารถนำมาวิเคราะห์ได้จริงในทางปฏิบัติ |
| 1. ข้อ ๑๔ (หรือข้อ ๑๒ ของประกาศฉบับปัจจุบัน) เสนอให้ระบุมาตรการเฉพาะสำหรับผู้มีอำนาจเหนือตลาดในรายละเอียดในประกาศ แทน การอ้างอิงถึงมาตรการเฉพาะในประกาศ กทช. เรื่อง มาตรการเพื่อป้องกันมิให้มีการกระทำอันเป็นการผูกขาดหรือก่อให้เกิดความไม่เป็นธรรมในการแข่งขันในกิจการโทรคมนาคม พ.ศ. ๒๕๔๙ | * เพื่อให้ประกาศฉบับนี้มีความชัดเจนในตัวเองไม่ต้องพิจารณาร่วมกับประกาศอื่น |

๓.๔ กระบวนการและขั้นตอนการพิจารณาผู้มีอำนาจเหนือตลาดไม่มีการเปลี่ยนแปลงไปจากประกาศฉบับปัจจุบัน ซึ่งเป็นตามหลักวิชาการทางเศรษฐศาสตร์ โดยสามารถสรุปขั้นตอนได้ ดังรูปที่ ๒

รูปที่ ๒ กระบวนการและขั้นตอนการพิจารณาผู้มีอำนาจเหนือตลาด

**ส่วนที่ ๔ ร่างประกาศ กสทช.**

**๔.๑ ร่างประกาศ กสทช. เรื่อง นิยามของตลาดและขอบเขตตลาดโทรคมนาคมที่เกี่ยวข้อง พ.ศ.** ....

**(ร่าง)**

**ประกาศ คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ**

**เรื่อง นิยามของตลาดและขอบเขตตลาดโทรคมนาคมที่เกี่ยวข้อง พ.ศ. ....**

โดยที่เป็นการสมควรกำหนดนิยามของตลาดและขอบเขตของตลาดที่เกี่ยวข้อง เพื่อใช้ในการประเมินสภาพการแข่งขันและกำหนดมาตรการเฉพาะไว้ล่วงหน้าสำหรับตลาดที่เกี่ยวข้องใดที่ประเมินแล้วว่ามีการแข่งขันอย่างไม่มีประสิทธิภาพเพื่อป้องกันการกระทำผูกขาดหรือใช้อำนาจทางการตลาดที่ไม่เป็นธรรมของผู้รับใบอนุญาตประกอบกิจการโทรคมนาคมที่มีอำนาจเหนือตลาดอย่างมีนัยสำคัญ (Significant Market Power) ทั้งนี้ เพื่อให้สอดคล้องกับหลักการแข่งขันโดยเสรีอย่างเป็นธรรม และสนับสนุนการพัฒนาอุตสาหกรรมโทรคมนาคมให้เป็นไปอย่างยั่งยืนและมีประสิทธิภาพ รวมทั้งสอดคล้องกับความก้าวหน้าของเทคโนโลยี

อาศัยอำนาจตามความในมาตรา ๒๗ (๑๑) และ (๒๔) แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคม พ.ศ. ๒๕๕๓ อันเป็นกฎหมายพระราชบัญญัติที่มีบทบัญญัติบางประการที่เกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖ มาตรา ๔๗ มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย และตามมาตรา ๒๑ แห่งพระราชบัญญัติการประกอบกิจการโทรคมนาคม พ.ศ. ๒๕๔๔ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ และมาตรา ๔๕ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ จึงออกประกาศไว้ ดังต่อไปนี้

ข้อ ๑ ประกาศนี้เรียกว่า “ประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เรื่อง นิยามของตลาดและขอบเขตตลาดโทรคมนาคมที่เกี่ยวข้อง พ.ศ. ....”

ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓ ให้ยกเลิก ประกาศ คณะกรรมการกิจการโทรคมนาคมแห่งชาติ เรื่อง นิยามของตลาดและขอบเขตตลาดโทรคมนาคมที่เกี่ยวข้อง พ.ศ. ๒๕๕๑

ข้อ ๔ ในประกาศนี้

“ตลาดที่เกี่ยวข้อง” หมายความว่า ขอบเขตของตลาดบริการโทรคมนาคมที่กำหนดจากหลักเกณฑ์ทางเศรษฐศาสตร์ โดยพิจารณาความสามารถในการทดแทนกันได้ของบริการโทรคมนาคมซึ่งพิจารณาจากปัจจัยประเภทบริการโทรคมนาคม พื้นที่ให้บริการ และสภาพการแข่งขัน เพื่อจะใช้ในการประกอบในการพิจารณากำหนดผู้รับใบอนุญาตประกอบกิจการโทรคมนาคมในแต่ละกรณีที่มีอำนาจเหนือตลาดอย่างมีนัยสำคัญ และกำหนดมาตรการกำกับดูแลล่วงหน้า

“ค่าความยืดหยุ่นของอุปสงค์ต่อราคา” หมายความว่า ร้อยละการเปลี่ยนแปลงของปริมาณการใช้บริการโทรคมนาคมต่อร้อยละการเปลี่ยนแปลงของราคาบริการโทรคมนาคมประเภทนั้น

“ค่าความยืดหยุ่นไขว้ของอุปสงค์ต่อราคา” หมายความว่า ร้อยละการเปลี่ยนแปลงของปริมาณการใช้บริการโทรคมนาคมประเภทหนึ่งต่อร้อยละการเปลี่ยนแปลงของราคาบริการโทรคมนาคมอีกประเภทหนึ่ง

“ผู้รับใบอนุญาต” หมายความว่า ผู้รับใบอนุญาตประกอบกิจการโทรคมนาคมตามกฎหมายว่าด้วยการประกอบกิจการโทรคมนาคม และให้หมายรวมถึงผู้ได้รับอนุญาต สัมปทาน หรือสัญญาให้ประกอบกิจการโทรคมนาคมจากบริษัท ทีโอที จำกัด (มหาชน) หรือบริษัท กสท โทรคมนาคม จำกัด (มหาชน) อยู่ก่อนวันที่พระราชบัญญัติประกอบกิจการโทรคมนาคม พ.ศ. ๒๕๔๔ ใช้บังคับ

“ผู้ใช้บริการ” หมายความว่า ผู้ใช้บริการโทรคมนาคมจากการให้บริการของผู้รับใบอนุญาตประกอบกิจการโทรคมนาคม แต่ไม่รวมถึงผู้ใช้บริการที่เป็นผู้รับใบอนุญาตซึ่งนำบริการโทรคมนาคมที่ได้รับในฐานะผู้ใช้บริการไปประกอบกิจการอีกทอดหนึ่ง

“ตลาดค้าส่งบริการ” หมายความว่า ตลาดการให้บริการโทรคมนาคมโดยการให้เช่าอุปกรณ์หรือสิ่งอำนวยความสะดวกของโครงข่ายโทรคมนาคม หรือการขายบริการโทรคมนาคมให้แก่ผู้รับใบอนุญาตรายอื่นเพื่อนำไปให้บริการโทรคมนาคมในนามของผู้เช่าหรือผู้ซื้อ โดยมีวัตถุประสงค์เพื่อการประกอบธุรกิจเชิงพาณิชย์

“ตลาดค้าปลีกบริการ” หมายความว่า ตลาดการให้บริการโทรคมนาคมโดยการเช่าอุปกรณ์หรือสิ่งอำนวยความสะดวกของโครงข่ายโทรคมนาคม หรือการซื้อบริการโทรคมนาคมของผู้รับใบอนุญาตรายอื่นเพื่อนำไปให้บริการโทรคมนาคมในนามของผู้เช่าหรือผู้ซื้อ โดยมีวัตถุประสงค์เพื่อการประกอบธุรกิจเชิงพาณิชย์

“คณะกรรมการ” หมายความว่า คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ

“เลขาธิการ” หมายความว่า เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ

“สำนักงาน” หมายความว่า สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ

ข้อ ๕ ประกาศนี้มีวัตถุประสงค์เพื่อกำหนดหลักเกณฑ์และวิธีการกำหนดนิยามของตลาด และขอบเขตตลาดที่เกี่ยวข้อง เพื่อประโยชน์ในการประเมินสภาพการแข่งขัน โดยหากตลาดที่เกี่ยวข้องใดมีการแข่งขันอย่างไม่มีประสิทธิภาพ คณะกรรมการจะดำเนินการกำหนดมาตรการเฉพาะสำหรับผู้รับใบอนุญาตประกอบกิจการโทรคมนาคมที่มีอำนาจเหนือตลาดอย่างมีนัยสำคัญ (Significant Market Power) เพื่อป้องกันการกระทำผูกขาดหรือใช้อำนาจทางการตลาดที่ไม่เป็นธรรม ในลักษณะกำหนดมาตรการกำกับดูแลล่วงหน้า (Ex-ante regulation)

ข้อ ๖ นิยามของตลาดและขอบเขตตลาดที่เกี่ยวข้องให้เป็นไปตามที่คณะกรรมการประกาศในเอกสารภาคผนวกท้ายประกาศนี้

ข้อ ๗ ในการกำหนดตลาดที่เกี่ยวข้อง (Relevant Market) ให้คณะกรรมการพิจารณาจากหลักเกณฑ์และปัจจัยว่าบริการโทรคมนาคมที่สามารถทดแทนกันได้เนื่องจากลักษณะ ราคา และการใช้งานของบริการโทรคมนาคมตามหลักวิชาเศรษฐศาสตร์ โดยให้คำนึงถึงปัจจัยทั้งทางด้านอุปสงค์และ/หรือด้านอุปทาน ได้แก่ เทคนิคของโครงข่าย ลักษณะและประเภทของบริการโทรคมนาคม เขตพื้นที่ของบริการโทรคมนาคม กลุ่มของผู้ใช้บริการ และการเข้าถึงโครงข่ายโทรคมนาคม

ข้อ ๘ หลักเกณฑ์และปัจจัยที่ใช้ในการพิจารณากำหนดตลาดที่เกี่ยวข้องประกอบด้วย

1. ความสามารถในการทดแทนกันด้านอุปสงค์สำหรับบริการโทรคมนาคมหนึ่ง โดยพิจารณาค่าความยืดหยุ่นของอุปสงค์ต่อราคา และค่าความยืดหยุ่นไขว้ของอุปสงค์ต่อราคา
2. ความสามารถในการทดแทนกันด้านอุปทานสำหรับบริการโทรคมนาคมประเภทหนึ่ง (Supply Substitutability)
3. การทดสอบผู้มีอำนาจผูกขาดโดยสมมุติ (Hypothetical Monopolist Test) โดยใช้เกณฑ์การกำหนดเพิ่มราคาเพียงเล็กน้อยแต่มีนัยสำคัญได้ในช่วงระยะเวลาหนึ่งโดยยังคงมีกำไร (Small but Significant and Non-transitory Increase in Price: SSNIP Test)
4. โครงสร้างตลาดและระดับการแข่งขันในตลาดที่เกี่ยวข้องที่มีแนวโน้มก่อให้เกิดการแข่งขันที่ไม่มีประสิทธิภาพ
5. อุปสรรคในการเข้าสู่ตลาดบริการโทรคมนาคม โดยพิจารณาทั้งลักษณะด้านโครงสร้างกฎหมาย และการกำกับดูแล

ในการพิจารณาใช้หลักเกณฑ์และปัจจัยตามวรรคหนึ่ง คณะกรรมการอาจพิจารณาใช้เฉพาะบางหลักเกณฑ์หรือปัจจัยตามที่เห็นสมควรและข้อจำกัดของข้อมูลที่คณะกรรมการมีหรือได้รับเพื่อประกอบการพิจารณา

กรณีที่คณะกรรมการมีหรือได้รับข้อมูลไม่เพียงพอเพื่อประกอบการพิจารณาตามวรรคหนึ่ง คณะกรรมการอาจใช้หลักเกณฑ์ตามวิชาเศรษฐศาสตร์ในการกำหนดสมมุติฐานหรือประมาณค่าที่เหมาะสมเพื่อใช้ประกอบในการคำนวณหรือพิจารณาก็ได้

ข้อ ๙ การคำนวณค่าความยืดหยุ่นของอุปสงค์ต่อราคาและค่าความยืดหยุ่นไขว้ของอุปสงค์ต่อราคามีวิธีการ ดังนี้

1. กำหนดประเภทบริการโทรคมนาคมหลักเพื่อเป็นฐานในการพิจารณา
2. คำนวณค่าความยืดหยุ่นของอุปสงค์ต่อราคาของแต่ละประเภทบริการโทรคมนาคมหลักจากข้อมูลตาม (๑)
3. พิจารณาความสามารถในการทดแทนกันของประเภทบริการโทรคมนาคม โดยใช้หลักเกณฑ์การพิจารณา ดังต่อไปนี้
4. หากค่าความยืดหยุ่นของอุปสงค์ต่อราคามีค่าน้อยกว่า ๐.๕ แสดงว่าประเภทบริการโทรคมนาคมหลักนั้นสามารถกำหนดเป็นตลาดที่เกี่ยวข้องหนึ่งตลาด เนื่องจากประเภทบริการโทรคมนาคมดังกล่าวไม่สามารถถูกทดแทนได้จากประเภทบริการโทรคมนาคมอื่นที่ใกล้เคียงหรือคล้ายคลึงกัน และไม่ต้องคำนวณค่าความยืดหยุ่นไขว้ของอุปสงค์ต่อราคากับบริการโทรคมนาคมประเภทอื่น
5. หากค่าความยืดหยุ่นของอุปสงค์มีค่าเท่ากับหรือมากกว่า ๐.๕ แสดงว่าประเภทบริการโทรคมนาคมหลักดังกล่าวอาจสามารถถูกทดแทนได้จากบริการโทรคมนาคมอื่นที่ใกล้เคียงหรือคล้ายคลึงกัน และให้นำประเภทบริการโทรคมนาคมอื่นที่ใกล้เคียงหรือคล้ายคลึงกัน มารวมกับประเภทบริการโทรคมนาคมหลัก เพื่อพิจารณาว่าประเภทบริการโทรคมนาคมอื่นสามารถถูกกำหนดเป็นตลาดที่เกี่ยวข้องเดียวกันกับประเภทบริการโทรคมนาคมหลักหรือไม่ โดยใช้ค่าความยืดหยุ่นไขว้ของอุปสงค์ต่อราคาประกอบในการพิจารณา
6. พิจารณาค่าความยืดหยุ่นไขว้ของอุปสงค์ต่อราคาระหว่างสองประเภทบริการโทรคมนาคม เพื่อพิจารณาว่าบริการโทรคมนาคมทั้งสองประเภทสามารถทดแทนกันได้หรือไม่ โดยใช้หลักเกณฑ์ ดังนี้
7. หากค่าความยืดหยุ่นไขว้ของอุปสงค์ต่อราคามีค่าเป็นลบ แสดงว่าประเภทบริการโทรคมนาคมสองประเภทนั้นไม่อยู่ในตลาดที่เกี่ยวข้องเดียวกัน โดยไม่ต้องพิจารณารวมเป็นตลาดที่เกี่ยวข้องเดียวกัน
8. หากค่าความยืดหยุ่นไขว้ของอุปสงค์ต่อราคามีค่าเป็นบวก ให้นำประเภทบริการโทรคมนาคมหลักประเภทมาทดสอบกับประเภทบริการโทรคมนาคมอื่นตามกระบวนการตาม (๒) ถึง (๔) ซ้ำจนกว่าจะได้ค่าความยืดหยุ่นของอุปสงค์ต่อราคาของบริการโทรคมนาคมรวมกันมีค่าน้อยกว่า ๐.๕ แสดงว่าบริการโทรคมนาคมรวมกันดังกล่าวเป็นตลาดที่เกี่ยวข้องหนึ่งตลาด

ข้อ ๑๐ ในกรณีที่เห็นสมควร คณะกรรมการอาจจะพิจารณาว่าบริการโทรคมนาคมหรือกลุ่มบริการโทรคมนาคมและพื้นที่ให้บริการโทรคมนาคมนั้นจะอยู่ในตลาดที่เกี่ยวข้องเดียวกันก็ต่อเมื่อผู้ประกอบการสมมุติที่มีเป้าหมายในการทำกำไรสูงสุดและราคาของบริการโทรคมนาคมไม่ได้ถูกแทรกแซงจากรัฐ พร้อมทั้งเป็นผู้ให้บริการรายเดียวในปัจจุบันและในอนาคตในเขตพื้นที่นั้นสามารถกำหนดให้มีการเพิ่มราคาบริการโทรคมนาคม เพียงเล็กน้อยแต่มีนัยสำคัญได้ในช่วงระยะเวลาหนึ่งโดยยังคงมีกำไร (Small but Significant and Non-transitory Increase in Price: SSNIP Test) โดยมีหลักเกณฑ์และวิธีการพิจารณา ดังนี้

1. กำหนดประเภทบริการโทรคมนาคมเป้าหมายที่จะพิจารณา
2. กำหนดราคาของประเภทบริการโทรคมนาคมเป้าหมายของผู้ประกอบการที่เป็นผู้ผูกขาดโดยสมมุติ ณ ระดับราคาหนึ่ง หรือราคา ณ ระดับตลาดที่มีการแข่งขันเป็นราคาตั้งต้นสำหรับการพิจารณาว่าผู้ประกอบที่เป็นผู้ผูกขาดโดยสมมุติมีกำไรหรือไม่
3. ทดสอบการเพิ่มราคาของบริการโทรคมนาคมเป้าหมาย โดยกำหนดการเพิ่มราคาขึ้นในอัตราร้อยละ ๕ ถึงร้อยละ ๑๐ ของราคาตั้งต้นเป็นระยะเวลาอย่างน้อย ๑ ปี เพื่อพิจารณาว่าผู้ประกอบการที่เป็นผู้ผูกขาดโดยสมมุติยังคงมีกำไรหรือไม่
4. พิจารณาว่าผู้ประกอบการที่เป็นผู้ผูกขาดโดยสมมุติยังคงมีกำไรหรือไม่ตาม (๓) โดยใช้หลักเกณฑ์ ดังนี้
5. หากผู้ประกอบการที่เป็นผู้ผูกขาดโดยสมมุติยังคงมีกำไร แสดงว่าขอบเขตของตลาดที่เกี่ยวข้องมีเพียงประเภทบริการโทรคมนาคมเป้าหมายในตลาดเท่านั้น
6. หากผู้ประกอบการที่เป็นผู้ผูกขาดโดยสมมุติไม่มีกำไร แสดงว่ายังมีบริการโทรคมนาคมอื่นที่อาจทดแทนประเภทบริการโทรคมนาคมเป้าหมายทางด้านอุปสงค์ได้ ก็ทำให้การทดสอบโดยการเพิ่มบริการโทรคมนาคมอื่น ๆ ที่ใช้ทดแทนได้มากที่สุดเข้าไปในนิยามตลาดบริการโทรคมนาคมเป้าหมาย จนกระทั่งผู้ประกอบการที่เป็นผู้ผูกขาดโดยสมมุติสามารถมีกำไรจากการเพิ่มราคาบริการโทรคมนาคม

ข้อ ๑๑ ให้คณะกรรมการพิจารณาความสามารถในการทดแทนด้านอุปทานของบริการหนึ่ง โดยคำนึงถึงความสามารถของผู้รับใบอนุญาตในการเปลี่ยนการให้บริการของตนเองได้อย่างมีประสิทธิภาพภายในระยะเวลาสั้นเพื่อเป็นบริการทดแทน โดยไม่เพิ่มต้นทุนหรือความเสี่ยงเพิ่มเติมอย่างมีนัยสำคัญ โดยอาจทดสอบกับเกณฑ์ทดสอบผู้ผูกขาดโดยสมมุติ

ข้อ ๑๒ ผู้รับใบอนุญาตมีหน้าที่ต้องจัดส่งข้อมูลแก่คณะกรรมการตามที่คณะกรรมการร้องขอเพื่อใช้ในการวิเคราะห์และพิจารณากำหนดตลาดที่เกี่ยวข้องตามประกาศนี้

กรณีที่คณะกรรมการมีหรือได้รับข้อมูลไม่เพียงพอเพื่อประกอบการวิเคราะห์หรือพิจารณาคณะกรรมการอาจใช้หลักเกณฑ์ตามวิชาเศรษฐศาสตร์ในการกำหนดสมมุติฐานหรือประมาณค่าที่เหมาะสมเพื่อใช้ประกอบในการคำนวณหรือการพิจารณาก็ได้

ข้อ ๑๓ กรณีมีบริการโทรคมนาคมเกิดขึ้นใหม่หลังจากมีการประกาศตลาดที่เกี่ยวข้องแล้ว จะไม่ได้รับการพิจารณาให้อยู่ในบังคับตามประกาศนี้ เว้นแต่กรณีที่คณะกรรมการเห็นสมควรให้คณะกรรมการ มีอำนาจประกาศเพิ่มเติมเป็นรายกรณีไป

ข้อ ๑๔ เพื่อประโยชน์ทางด้านเศรษฐกิจหรือความมั่นคงของประเทศ หรือเพื่อส่งเสริมให้มีการลงทุนและสนับสนุนการพัฒนานวัตกรรมในอุตสาหกรรมโทรคมนาคม หรือเพื่อประโยชน์สาธารณะ คณะกรรมการอาจกำหนดยกเว้นการบังคับใช้ทั้งฉบับหรือแต่เฉพาะบทบัญญัติข้อหนึ่งข้อใดของประกาศนี้ก็ได้

ข้อ ๑๕ ให้คณะกรรมการทบทวนการวิเคราะห์และประเมินตลาดที่เกี่ยวข้องทุกระยะเวลาสองปีหรือตามระยะเวลาที่คณะกรรมการเห็นสมควรกำหนด โดยคำนึงถึงความเปลี่ยนแปลงของเทคโนโลยี และความต้องการของตลาดและสภาพการแข่งขัน

ทั้งนี้ ให้สำนักงานจัดให้มีการรับฟังความคิดเห็นสาธารณะจากผู้รับใบอนุญาตและผู้มีส่วนเกี่ยวข้องเพื่อประกอบการพิจารณาทบทวนการวิเคราะห์และประเมินตลาดที่เกี่ยวข้องด้วย

ข้อ ๑๖ ให้คณะกรรมการมีอำนาจในการพิจารณาเปลี่ยนแปลง เพิ่มเติมหลักเกณฑ์และวิธีการตามประกาศนี้ได้ตามที่คณะกรรมการเห็นสมควร หากปรากฏภายหลังว่ามีหลักเกณฑ์และวิธีการกำหนดนิยามของตลาดและตลาดที่เกี่ยวข้องตามหลักวิชาการทางเศรษฐศาสตร์อื่นใดที่ใช้อย่างแพร่หลายเป็นที่ยอมรับ และเหมาะสมกับสภาพแวดล้อมการประกอบกิจการของประเทศไทย

ข้อ ๑๗ เพื่อปฏิบัติการให้เป็นไปตามประกาศนี้ ให้คณะกรรมการกิจการโทรคมนาคม มีอำนาจหน้าที่ปฏิบัติการใด ๆ แทนคณะกรรมการในส่วนที่เกี่ยวกับกิจการโทรคมนาคมตามประกาศนี้ ทั้งนี้ตามที่บัญญัติไว้ในมาตรา ๔๐ แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคม พ.ศ. ๒๕๕๓

ข้อ ๑๘ ประกาศนี้ให้ใช้บังคับแก่การประกอบกิจการโทรคมนาคมของผู้ได้รับอนุญาตสัมปทานหรือสัญญาอยู่ก่อนวันที่พระราชบัญญัติการประกอบกิจการโทรคมนาคม พ.ศ. ๒๕๔๔ ใช้บังคับ และให้ผู้ประกอบกิจการโทรคมนาคมดังกล่าวมีสิทธิ หน้าที่และความรับผิดเช่นเดียวกับผู้รับใบอนุญาตตามพระราชบัญญัติการประกอบกิจการโทรคมนาคม พ.ศ. ๒๕๔๔

ประกาศ ณ วันที่ .......................................................

พลอากาศเอก

(ธเรศ ปุณศรี)

ประธานกรรมการกิจการกระจายเสียง

กิจการโทรทัศน์ และกิจการโทรคมนาคมแห่งชาติ

ภาคผนวก

นิยามและขอบเขตตลาดโทรคมนาคมที่เกี่ยวข้องของประเทศไทย

แนบท้ายประกาศ คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ

เรื่อง นิยามและขอบเขตตลาดโทรคมนาคมที่เกี่ยวข้อง พ.ศ. ...

-------------------------------------------

ตลาดโทรคมนาคมที่เกี่ยวข้องของประเทศไทย ประกอบด้วย

1. ตลาดค้าปลีกบริการ (Retailed Market)
2. บริการโทรศัพท์ประจำที่ภายในประเทศ
3. บริการโทรศัพท์เคลื่อนที่ภายในประเทศ
4. บริการโทรศัพท์ระหว่างประเทศ
5. บริการอินเทอร์เน็ตประจำที่
6. บริการอินเทอร์เน็ตเคลื่อนที่
7. ตลาดค้าส่งบริการ (Wholesale Market)
8. บริการเกตเวย์อินเทอร์เน็ตระหว่างประเทศ
9. บริการเกตเวย์โทรศัพท์ระหว่างประเทศ
10. บริการรับสายผ่านโครงข่ายโทรศัพท์ประจำที่ (Fixed Call Termination Wholesale)
11. บริการรับสายผ่านโครงข่ายโทรศัพท์เคลื่อนที่ (Mobile Call Termination Wholesale)
12. บริการเข้าถึงบรอดแบนด์ (Wholesale Broadband Access)
13. บริการวงจรเช่า (Leased Lines)

**นิยามของตลาดและขอบเขตตลาดโทรคมนาคมที่เกี่ยวข้อง**

1. ตลาดค้าปลีกบริการ(Retailed Market)
2. บริการโทรศัพท์ประจำที่ภายในประเทศ หมายความว่า บริการโทรศัพท์ประจำที่ในประเทศที่รวมการเข้าถึง (Access) เพื่อเชื่อมต่อสัญญาณโทรศัพท์ (Voice Traffic) ภายในประเทศ โดยรวมทุกเทคโนโลยีและลักษณะของโครงข่ายที่สามารถเข้าถึงผู้ใช้บริการโทรศัพท์ประที่ เช่น บริการโทรศัพท์ประจำที่ภายในท้องถิ่นและบริการโทรศัพท์ประจำที่ทางไกลภายในประเทศผ่านโครงข่าย Circuit หรือ Packet Switch บริการรวมแบบดิจิตอล (Integrated Services Digital Network: ISDN) บริการโทรศัพท์ที่ใช้ Personal Communication Telephone (PCT) บริการโทรศัพท์ที่ใช้ Wireless Local Loop (WLL) และบริการโทรศัพท์จ่ายเงินสาธารณะ
3. บริการโทรศัพท์เคลื่อนที่ภายในประเทศ หมายความว่า บริการโทรศัพท์เคลื่อนที่ รวมการเข้าถึง (Access) เพื่อเชื่อมต่อสัญญาณโทรศัพท์ (Voice Traffic) ภายในประเทศ โดยรวมทุกเทคโนโลยีและลักษณะของโครงข่ายที่สามารถเข้าถึงผู้ใช้บริการโทรศัพท์เคลื่อนที่ เช่น บริการโทรศัพท์เคลื่อนที่ประเภทจ่ายเงินล่วงหน้า (Pre-paid) ประเภทจ่ายรายเดือน (Post-paid) และบริการโทรศัพท์เคลื่อนที่ผ่านดาวเทียม
4. บริการโทรศัพท์ระหว่างประเทศ หมายความว่า บริการเชื่อมต่อสัญญาณโทรศัพท์ (Voice Traffic) ภายในประเทศไปยังต่างประเทศโดยผ่านเกตเวย์ระหว่างประเทศ (International Gateway) โดยผู้ใช้สามารถใช้บริการผ่านโทรศัพท์ประจำที่ หรือโทรศัพท์เคลื่อนที่ หรือบริการเสียงผ่านอินเทอร์เน็ตก็ได้
5. บริการอินเทอร์เน็ตประจำที่ หมายความว่า บริการเชื่อมต่อสัญญาณอินเทอร์เน็ตผ่านโครงข่ายโทรศัพท์ประจำที่ที่มีความเร็วไม่น้อยกว่า ๒๕๖ กิโลบิตต่อวินาที
6. บริการอินเทอร์เน็ตเคลื่อนที่ หมายความว่า บริการเชื่อมต่อสัญญาณอินเทอร์เน็ตผ่านโครงข่ายโทรศัพท์เคลื่อนที่
7. ตลาดค้าส่งบริการ (Wholesale Market)
8. บริการเกตเวย์อินเทอร์เน็ตระหว่างประเทศ หมายความว่า เกตเวย์ที่เป็นศูนย์แลกเปลี่ยนข้อมูลอินเทอร์เน็ตระหว่างประเทศ (International Internet Gateway: IIG) เพื่อเชื่อมต่อสัญญาณอินเทอร์เน็ตระหว่างประเทศ และศูนย์กลางการติดต่อเครือข่ายภายในประเทศ (National Internet Exchange: NIX) เพื่อเชื่อมต่อสัญญาณอินเทอร์เน็ต
9. บริการเกตเวย์โทรศัพท์ระหว่างประเทศ หมายความว่า เกตเวย์ที่เป็นช่องทางเชื่อมต่อสัญญาณโทรศัพท์ภายในประเทศไปยังต่างประเทศ โดยให้รวมถึงการเชื่อมต่อสัญญาณแบบวงจร และการเชื่อมต่อโดยใช้อินเทอร์เน็ตโปรโตคอล (Voice over Internet Protocol: VoIP)
10. บริการรับสายผ่านโครงข่ายโทรศัพท์ประจำที่ (Fixed Call Termination Wholesale) หมายความว่า บริการรับสัญญาณเสียงผ่านโครงข่ายโทรศัพท์ประจำที่
11. บริการรับสายผ่านโครงข่ายโทรศัพท์เคลื่อนที่ (Mobile Call Termination Wholesale) หมายความว่า บริการรับสัญญาณเสียงผ่านโครงข่ายโทรศัพท์เคลื่อนที่
12. บริการเข้าถึงบรอดแบนด์ (Wholesale Broadband Access) หมายความว่า บริการรับส่งสัญญาณอินเทอร์เน็ตความเร็วสูงผ่านเทคโนโลยีต่าง ๆ เช่น Digital Subscriber Line (DSL) สายใยแก้วนำแสง (Fiber-optic) สายเคเบิ้ล (Coaxial ) Fixed Wireless Access (FWA) Mobile Wireless Access สายไฟฟ้า (Power line Communications) ดาวเทียมสื่อสาร (Satellite Communications) เป็นต้น
13. บริการวงจรเช่า (Leased Line) หมายความว่า บริการสื่อสารข้อมูลความเร็วสูงด้วยการเชื่อมต่อวงจรเฉพาะราย (Dedicated Circuit) แบบจุดต่อจุดด้วยระดับความเร็วคงที่

**๔.๒ ร่างประกาศ กสทช. เรื่อง หลักเกณฑ์และ วิธีการพิจารณากำหนดผู้มีอำนาจเหนือตลาด ในกิจการโทรคมนาคม พ.ศ. ....**

- ร่าง -

ประกาศ คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ

เรื่อง หลักเกณฑ์และวิธีการพิจารณากำหนดผู้มีอำนาจเหนือตลาดในกิจการโทรคมนาคม พ.ศ. ....

โดยที่มาตรา ๒๗ (๑๑) และ (๒๔) แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคม พ.ศ. ๒๕๕๓ บัญญัติให้คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติมีอำนาจหน้าที่กำหนดมาตรการเพื่อป้องกันมิให้มีการกระทำอันเป็นการผูกขาดหรือก่อให้เกิดความไม่เป็นธรรมในการแข่งขันในกิจการโทรคมนาคม จึงเป็นการสมควรกำหนดแนวทางในการกำหนดมาตรการการกำกับดูแลล่วงหน้าที่จะป้องกันผู้มีอำนาจเหนือตลาดอย่างมีนัยสำคัญมิให้ใช้อำนาจในการจำกัดหรือกีดกันการแข่งขันในตลาด เพื่อให้สอดคล้องกับหลักการส่งเสริมการแข่งขันโดยเสรีและอย่างเป็นธรรมในกิจการโทรคมนาคม

อาศัยอำนาจตามความในมาตรา ๒๗ (๑๑) และ (๒๔) แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคม พ.ศ. ๒๕๕๓ อันเป็นกฎหมายพระราชบัญญัติที่มีบทบัญญัติบางประการที่เกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖ มาตรา ๔๗ มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย และตามมาตรา ๒๑ แห่งพระราชบัญญัติการประกอบกิจการโทรคมนาคม พ.ศ. ๒๕๔๔ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ และมาตรา ๔๕ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ จึงออกประกาศไว้ ดังต่อไปนี้

ข้อ ๑ ประกาศนี้เรียกว่า “ประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เรื่อง หลักเกณฑ์และวิธีการพิจารณากำหนดผู้มีอำนาจเหนือตลาดในกิจการโทรคมนาคม พ.ศ. ....”

ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓ ให้ยกเลิก ประกาศ คณะกรรมการกิจการโทรคมนาคมแห่งชาติ เรื่อง หลักเกณฑ์และวิธีการพิจารณากำหนดผู้มีอำนาจเหนือตลาดในกิจการโทรคมนาคม พ.ศ. ๒๕๕๒

ข้อ ๔ บรรดาประกาศ ระเบียบ ข้อบังคับ และคำสั่งอื่นใดในส่วนที่มีกำหนดไว้แล้วในประกาศนี้ หรือซึ่งขัดหรือแย้งกับประกาศนี้ ให้ใช้ประกาศนี้แทน

ในกรณีใดที่มิได้กำหนดไว้ในประกาศนี้ ให้นำประกาศคณะกรรมการกิจการโทรคมนาคมแห่งชาติ เรื่อง มาตรการเพื่อป้องกันมิให้มีการกระทำอันเป็นการผูกขาดหรือก่อให้เกิดความไม่เป็นธรรมในการแข่งขันในกิจการโทรคมนาคม พ.ศ. ๒๕๔๙ มาบังคับใช้โดยอนุโลม

ข้อ ๕ ในประกาศนี้

“ตลาดที่เกี่ยวข้อง” หมายความว่า ขอบเขตของตลาดบริการโทรคมนาคมที่กำหนดจากหลักเกณฑ์ทางเศรษฐศาสตร์ โดยพิจารณาความสามารถในการทดแทนกันได้ของบริการโทรคมนาคมซึ่งพิจารณาจากปัจจัยประเภทบริการโทรคมนาคม พื้นที่ให้บริการ และสภาพการแข่งขันในตลาดเพื่อจะใช้ในการประกอบในการพิจารณากำหนดผู้รับใบอนุญาตประกอบกิจการโทรคมนาคมในแต่ละกรณีที่มีอำนาจเหนือตลาดอย่างมีนัยสำคัญ และกำหนดมาตรการกำกับดูแลล่วงหน้า

“ผู้รับใบอนุญาต” หมายความว่า ผู้รับใบอนุญาตประกอบกิจการโทรคมนาคมตามกฎหมายว่าด้วยการประกอบกิจการโทรคมนาคม และให้หมายความรวมถึงผู้ได้รับอนุญาตสัมปทาน หรือสัญญาให้ประกอบกิจการโทรคมนาคมจากบริษัท ทีโอที จำกัด (มหาชน) หรือบริษัท กสท โทรคมนาคม จำกัด (มหาชน) อยู่ก่อนวันที่พระราชบัญญัติการประกอบกิจการโทรคมนาคม พ.ศ. ๒๕๔๔ ใช้บังคับ

“อำนาจเหนือตลาดอย่างมีนัยสำคัญ” หมายความว่า ความสามารถของผู้รับใบอนุญาตที่อยู่ในตำแหน่งที่มีอำนาจตลาด (Market Power) ในลักษณะสามารถกีดกันการแข่งขันที่มีประสิทธิผล (Effective Competition) โดยใช้อำนาจของตนในเชิงพฤติกรรมในตลาดที่เกี่ยวข้อง

“ผู้มีอำนาจเหนือตลาดอย่างมีนัยสำคัญ” หมายความว่า ผู้รับใบอนุญาตที่คณะกรรมการกิจการโทรคมนาคมพิจารณากำหนดให้เป็นผู้มีอำนาจเหนือตลาดอย่างมีนัยสำคัญในตลาดที่เกี่ยวข้องตามประกาศนี้

“ผู้ใช้บริการ” หมายความว่า ผู้ใช้บริการโทรคมนาคมจากการให้บริการของผู้รับใบอนุญาตประกอบกิจการโทรคมนาคม แต่ไม่รวมถึงผู้ใช้บริการที่เป็นผู้รับใบอนุญาตซึ่งนำบริการโทรคมนาคมที่ได้รับในฐานะผู้ใช้บริการไปประกอบกิจการอีกทอดหนึ่ง

“คณะกรรมการ” หมายความว่า คณะกรรมการกิจการกระจายเสียง กิจการโทรทัศน์ และโทรคมนาคมแห่งชาติ

“สำนักงาน” หมายความว่า สำนักงานคณะกรรมการกิจการกระจายเสียง กิจการโทรทัศน์ และโทรคมนาคมแห่งชาติ

ข้อ ๖ คณะกรรมการมีอำนาจประกาศกำหนดผู้มีอำนาจเหนือตลาดอย่างมีนัยสำคัญในแต่ละตลาดที่เกี่ยวข้อง เพื่อกำหนดมาตรการกำกับดูแลล่วงหน้า (Ex-ante Regulation) ตามประกาศนี้ หรือเพื่อให้เป็นไปตามประกาศคณะกรรมการกิจการโทรคมนาคมแห่งชาติ เรื่อง มาตรการเพื่อป้องกันมิให้มีการกระทำอันเป็นการผูกขาดหรือก่อให้เกิดความไม่เป็นธรรมในการแข่งขันในกิจการโทรคมนาคม พ.ศ. ๒๕๔๙

ข้อ ๗ ในการพิจารณากำหนดผู้มีอำนาจเหนือตลาดอย่างมีนัยสำคัญในตลาดที่เกี่ยวข้องคณะกรรมการจะพิจารณาตามหลักเกณฑ์และวิธีการ ดังต่อไปนี้

1. กำหนดตลาดที่เกี่ยวข้อง
2. วิเคราะห์ระดับการแข่งขันในตลาดที่เกี่ยวข้อง เพื่อกำหนดลักษณะตลาดที่มีการกระจุกตัวสูงและอาจมีผู้มีอำนาจเหนือตลาด
3. ระบุผู้มีอำนาจเหนือตลาดอย่างมีนัยสำคัญในตลาดที่เกี่ยวข้อง

ข้อ ๘ การกำหนดตลาดที่เกี่ยวข้องให้เป็นไปตามประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เรื่อง นิยามของตลาดและขอบเขตตลาดโทรคมนาคมที่เกี่ยวข้อง พ.ศ. ....

ข้อ ๙ ในการวิเคราะห์ระดับการแข่งขันในตลาดที่เกี่ยวข้องเพื่อพิจารณาว่าในตลาดที่เกี่ยวข้องตามข้อ ๘ แต่ละตลาดมีระดับการแข่งขันในตลาดมากน้อยเพียงใด ให้ใช้หลักเกณฑ์และวิธีการ ดังต่อไปนี้

(๑) วิเคราะห์อัตราส่วนการกระจุกตัวของตลาด โดยใช้การวัดค่าดัชนี Herfindahl-Hirschman Index (HHI) โดย หากค่า HHI มีค่ามากกว่า ๒,๕๐๐ ให้ถือว่าตลาดมีการกระจุกตัวสูงและอาจมีผู้มีอำนาจเหนือตลาดอย่างมีนัยสำคัญ และ

(๒) พิจารณาปัจจัยด้านโครงสร้างตลาดและอุปสรรคการเข้าสู่ตลาดในตลาดที่เกี่ยวข้อง ให้ใช้ปัจจัยดังต่อไปนี้ ในการพิจารณาประกอบตามความเหมาะสม โดยไม่จำเป็นต้องพิจารณาครบทุกปัจจัย

(ก) เป็นตลาดที่ผู้ประกอบการรายใหม่เข้าตลาดได้โดยยาก หรือ

(ข) เป็นตลาดที่อำนาจการต่อรองของผู้ซื้อต่ำ หรือ

(ค) เป็นตลาดที่มีบริการมีความหลากหลายน้อย

ในกรณีที่ไม่สามารถคำนวณหาค่าดัชนี Herfindahl-Hirschman Index ได้ อาจพิจารณาตาม (๒) เท่านั้น

หากพิจารณาว่าตลาดที่เกี่ยวข้องใดมีระดับความมีประสิทธิภาพของการแข่งขันต่ำหรือจำเป็นต้องมีการกำกับดูแล ให้ถือว่าต้องมีการดำเนินการพิจารณาระบุผู้มีอำนาจเหนือตลาดอย่างมีนัยสำคัญในตลาดที่เกี่ยวข้องนั้นต่อไป

ข้อ ๑๐ หากตลาดที่เกี่ยวข้องมีการกระจุกตัวสูงตามข้อ ๙ ให้พิจารณากำหนดผู้รับใบอนุญาตที่เป็นผู้มีอำนาจเหนือตลาดอย่างมีนัยสำคัญในตลาดที่เกี่ยวข้องนั้น โดยใช้หลักเกณฑ์และปัจจัยในการพิจารณา ดังนี้

(๑) ผู้รับใบอนุญาตรายใดที่มีส่วนแบ่งตลาดตั้งแต่ร้อยละ ๔๐ ถือว่าเป็นผู้มีอำนาจเหนือตลาดอย่างมีนัยสำคัญ หรือ

(๒) ผู้รับใบอนุญาตรายใดที่มีส่วนแบ่งตลาดตั้งแต่ร้อยละ ๒๕ ถึงร้อยละ ๓๙.๙๙ ถือว่าเป็นผู้มีแนวโน้มที่จะมีอำนาจเหนือตลาด โดยจะพิจารณาปัจจัยดังต่อไปนี้ประกอบตามความเหมาะสม โดยไม่จำเป็นต้องพิจารณาครบทุกปัจจัย

1. มีความเกี่ยวข้องกับผู้ประกอบการรายอื่นในตลาดที่เกี่ยวข้องในลักษณะของบริษัทที่มีการถือหุ้นไขว้หรือบริษัทย่อย
2. การรวมตัวในแนวตั้ง (Vertical Integration)
3. ความหลากหลายของสินค้าหรือบริการที่นำเสนอ
4. การควบคุมโครงสร้างพื้นฐานที่จำเป็น
5. ความง่ายในการเข้าถึงแหล่งเงินทุน
6. ศักยภาพในการแข่งขันของคู่แข่งในตลาดอยู่ในระดับต่ำ
7. มีความได้เปรียบหรือเหนือกว่าทางเทคโนโลยี

ข้อ ๑๑ ในกรณีสงสัยว่าตลาดที่เกี่ยวข้องใดอาจมีผู้มีอำนาจเหนือตลาดอย่างมีนัยสำคัญหลายรายร่วมกัน ให้ใช้ปัจจัยที่เกี่ยวข้องดังต่อไปนี้เพื่อพิจารณาการมีอำนาจเหนือตลาดอย่างมีนัยสำคัญที่เกี่ยวข้องร่วมกันของผู้รับใบอนุญาตหลายรายในตลาดที่เกี่ยวข้องดังกล่าว โดยให้พิจารณาประกอบกับหลักเกณฑ์และวิธีการพิจารณาระบุผู้รับใบอนุญาตรายใดเป็นผู้มีอำนาจเหนือตลาดอย่างมีนัยสำคัญในตลาดที่เกี่ยวข้องตามข้อ ๑๐

1. การกระจุกตัวของตลาด
2. สินค้าและบริการที่จัดอยู่ประเภทเดียวกัน
3. โครงสร้างต้นทุนที่คล้ายคลึงกัน
4. ส่วนแบ่งตลาดที่ใกล้เคียงกัน

ทั้งนี้ ในการพิจารณาการมีอำนาจเหนือตลาดอย่างมีนัยสำคัญที่เกี่ยวข้องร่วมกันของผู้รับใบอนุญาตหลายรายในตลาดที่เกี่ยวข้องตามวรรคหนึ่ง คณะกรรมการอาจใช้เกณฑ์และปัจจัยอื่นที่ใช้กัน ในทางวิชาการพิจารณาประกอบด้วยก็ได้ เช่น ความโปร่งใส ตลาดในสภาวะเติบโตเต็มที่หรืออิ่มตัว การเติบโตอย่างชะงักงันด้านอุปสงค์ อุปสงค์ของสินค้าหรือบริการมีความยืดหยุ่นต่ำ นวัตกรรมทางเทคนิคหรือเทคโนโลยีที่เติบโตเต็มที่หรืออิ่มตัว กำลังการผลิตส่วนเกิน อุปสรรคในการเข้าสู่ตลาดสูง อำนาจในการต่อรองของผู้ซื้อ การแข่งขันที่มีศักยภาพ กลไกของการโต้กลับ และขอบข่ายของการแข่งขันด้านราคา เป็นต้น

การมีอำนาจเหนือตลาดอย่างมีนัยสำคัญร่วมกันของผู้รับใบอนุญาตหลายรายไม่จำเป็นต้องมีความเชื่อมโยงระหว่างผู้รับใบอนุญาตเหล่านั้นที่ชัดเจน ผู้รับใบอนุญาตเหล่านั้นอาจถูกวินิจฉัยว่ามีอำนาจเหนือตลาดอย่างมีนัยสำคัญร่วมกันได้ หากมีลักษณะของตลาดตามข้อพิจารณาตามวรรคสองที่เอื้อต่อการร่วมมือระหว่างกันโดยอ้อม โดยคำนึงถึงแรงจูงใจที่ผู้รับใบอนุญาตรายหนึ่งรายใดจะประกอบกิจการไปในทางที่จะไม่ร่วมมือกัน ความเป็นไปได้และแรงจูงใจที่จะตอบโต้ผู้รับใบอนุญาตที่ไม่ให้ความร่วมมือ และความเป็นไปได้และแรงจูงใจที่ผู้ซื้อหรือผู้ประกอบการที่มีศักยภาพจะเข้าสู่ตลาดเพื่อแข่งขันกับการร่วมมือกันนั้น

ข้อ ๑๒ ให้เลขาธิการจัดทำรายงานการวิเคราะห์ระดับการแข่งขันในตลาดที่เกี่ยวข้องตามหลักเกณฑ์และเงื่อนไขตามข้อ ๘ ข้อ ๙ และข้อ ๑๐ พร้อมระบุผู้มีอำนาจเหนือตลาดอย่างมีนัยสำคัญในแต่ละตลาดที่เกี่ยวข้อง (หากมี) ในกรณีที่เห็นสมควร อาจเสนอมาตรการเฉพาะในการกำกับดูแล และเสนอต่อคณะกรรมการเพื่อพิจารณาเป็นประจำทุกสองปี หรือตามระยะเวลาที่คณะกรรมการเห็นสมควร โดยคำนึงถึงความเปลี่ยนแปลงของเทคโนโลยี และความต้องการของตลาดตลอดจนสภาพการแข่งขัน

ให้ผู้รับใบอนุญาตมีหน้าที่ต้องจัดส่งข้อมูลตามที่สำนักงานร้องขอเพื่อใช้ในการวิเคราะห์และพิจารณาตามประกาศนี้ ในกรณีที่สำนักงานมีหรือได้รับข้อมูลไม่เพียงพอเพื่อประกอบการวิเคราะห์หรือพิจารณา สำนักงานอาจใช้หลักเกณฑ์ตามหลักวิชาเศรษฐศาสตร์ในการกำหนดสมมติฐานหรือประมาณค่าที่เหมาะสมเพื่อใช้ในการประกอบในการคำนวณหรือการพิจารณาก็ได้

ข้อ ๑๓ ผู้รับใบอนุญาตรายใดที่เป็นผู้มีอำนาจเหนือตลาดอย่างมีนัยสำคัญตามประกาศนี้ ให้ถือว่าเป็นผู้มีอำนาจเหนือตลาดตามข้อ ๑๐ ของประกาศคณะกรรมการกิจการโทรคมนาคมแห่งชาติ เรื่อง มาตรการเพื่อป้องกันมิให้มีการกระทำอันเป็นการผูกขาดหรือก่อให้เกิดความไม่เป็นธรรมในการแข่งขันในกิจการโทรคมนาคม พ.ศ. ๒๕๔๙ ซึ่งจะใช้ประกอบในการพิจารณาขั้นตอนต่อไปที่มีเป้าหมายเพื่อวินิจฉัยว่ามีการกระทำหรือพฤติกรรมการใช้อำนาจเหนือตลาดอย่างมีนัยสำคัญที่ไม่เป็นธรรมอันมีลักษณะผูกขาดหรือลดหรือจำกัดการแข่งขันตามที่คณะกรรมการกำหนดหรือไม่

ข้อ ๑๔ ในกรณีที่เห็นสมควร คณะกรรมการอาจกำหนดมาตรการเฉพาะสำหรับผู้รับใบอนุญาตรายหนึ่งรายใดที่เป็นผู้มีอำนาจเหนือตลาดอย่างมีนัยสำคัญตามประกาศนี้เพื่อป้องกันการผูกขาดหรือจำกัดการแข่งขันมาตรการเฉพาะตามวรรคหนึ่ง หมายความรวมถึง

1. คำสั่งให้กระทำการหรืองดเว้นกระทำการอย่างใดอย่างหนึ่งหรือหลายอย่าง อันเป็นหรืออาจเป็นการผูกขาด หรือลด หรือจำกัดการแข่งขัน
2. การแยกระบบบัญชีออกจากกันในการให้บริการบางประเภท
3. การเปิดเผยหรือแจ้งข้อมูล
4. การกำหนดให้คิดต้นทุนการให้บริการใหม่
5. การกำหนดอัตราขั้นสูงหรือขั้นต่ำของค่าบริการบางประเภท
6. การกำหนดให้บริการแก่ผู้รับใบอนุญาตรายอื่น
7. การบังคับให้แยกขายบริการ
8. การสั่งให้ยกเลิกหรือแก้ไขเงื่อนไขของสัญญาให้บริการ
9. มาตรการหรือเงื่อนไขอื่นที่คณะกรรมการกำหนด

ข้อ ๑๕ คณะกรรมการอาจแต่งตั้งคณะอนุกรรมการเพื่อดำเนินการตามประกาศนี้ โดยคณะอนุกรรมการต้องประกอบด้วยผู้ทรงคุณวุฒิทางด้านเศรษฐศาสตร์ โทรคมนาคมหรือกฎหมายแข่งขันทางการค้าอันมีประสบการณ์หรือผลงานเป็นที่ประจักษ์ โดยให้กลุ่มงานวิชาการและจัดการทรัพยากรโทรคมนาคมเป็นฝ่ายเลขานุการ ทั้งนี้ คณะกรรมการอาจกำหนดหลักเกณฑ์และวิธีการปฏิบัติหน้าที่ของคณะอนุกรรมการเพิ่มเติมในรายละเอียดก็ได้ตามความเหมาะสม

ข้อ ๑๖ ในการดำเนินการเริ่มแรกตามประกาศนี้ ให้เลขาธิการจัดทำรายงานการวิเคราะห์ระดับการแข่งขันในตลาดที่เกี่ยวข้องตามข้อ ๑๒ เพื่อเสนอต่อคณะกรรมการภายในระยะเวลา ๑๘๐ วันนับตั้งแต่วันที่ประกาศนี้มีผลใช้บังคับ

ข้อ ๑๗ เพื่อประโยชน์ทางด้านเศรษฐกิจหรือความมั่นคงของประเทศ หรือเพื่อส่งเสริมให้มีการลงทุนและสนับสนุนการพัฒนานวัตกรรมในอุตสาหกรรมโทรคมนาคม หรือเพื่อประโยชน์สาธารณะคณะกรรมการอาจกำหนดยกเว้นหรือผ่อนผันการบังคับใช้ทั้งฉบับหรือแต่เฉพาะบทบัญญัติข้อหนึ่งข้อใดของประกาศนี้ก็ได้

ข้อ ๑๘ เพื่อปฏิบัติการให้เป็นไปตามประกาศนี้ ให้คณะกรรมการกิจการโทรคมนาคม (กทค.) มีหน้าที่ปฏิบัติการใด ๆ แทน คณะกรรมการกิจการกระจายเสียง กิจการโทรทัศน์ และโทรคมนาคมแห่งชาติ (กสทช.) ในส่วนที่เกี่ยวกับกิจการกิจการโทรคมนาคมตามประกาศนี้ ทั้งนี้ ตามที่บัญญัติไว้ในมาตรา ๔๐ แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคม พ.ศ. ๒๕๕๓

ประกาศ ณ วันที่ .......................................................

พลอากาศเอก

(ธเรศ ปุณศรี)

ประธานกรรมการกิจการกระจายเสียง

กิจการโทรทัศน์ และกิจการโทรคมนาคมแห่งชาติ

**ส่วนที่ ๕ แบบแสดงความคิดเห็น**

|  |  |
| --- | --- |
| small garuda | **แบบแสดงความคิดเห็น**  **ต่อ (ร่าง) ประกาศ กสทช. เรื่อง นิยามของตลาดและขอบเขตตลาดโทรคมนาคมที่เกี่ยวข้อง พ.ศ. ... และ**  **(ร่าง) ประกาศ กสทช. เรื่อง หลักเกณฑ์และวิธีการพิจารณาผู้มีอำนาจเหนือตลาดในกิจการโทรคมนาคม พ.ศ....** |

**คำชี้แจง**

๑. แบบแสดงความคิดเห็นมีวัตถุประสงค์เพื่อให้ผู้มีส่วนเกี่ยวข้องได้แสดงความคิดเห็นต่อประเด็นที่กำหนดและ ขอให้ดำเนินการนำส่งเอกสารแสดงความคิดเห็นต่อ สำนักงาน กสทช. ภายในวันที่ ๗ มีนาคม ๒๕๕๗

๒. กรณีที่ส่งเอกสารทางไปรษณีย์ให้ถือว่าวันที่ส่งเอกสารแก่เจ้าพนักงานไปรษณีย์เป็นวันที่ยื่นเอกสาร

**รายละเอียดของผู้แสดงความคิดเห็น**

|  |  |
| --- | --- |
| **วัน/เดือน/ปี ที่แสดงความคิดเห็น** |  |
| **ชื่อ** |  |
| **ตำแหน่ง** |  |
| **หน่วยงาน** |  |
| **กรณีเป็นผู้รับใบอนุญาต**  **กรุณาระบุประเภทใบอนุญาตที่ได้รับ** |  |
| **ที่อยู่** |  |
| **โทรศัพท์** |  |
| **โทรสาร** |  |
| **E-mail** |  |

**โปรดส่งแบบแสดงความคิดเห็นฯ (เลือกวิธีใดวิธีหนึ่ง) ดังนี้**

|  |  |
| --- | --- |
| **ไปรษณีย์** | **กลุ่มงานวิชาการและจัดการทรัพยากรโทรคมนาคม (วท.)**  **สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (สำนักงาน กสทช.)**  **เลขที่ ๘๗ ถนนพหลโยธิน ซอย ๘ (สายลม) แขวงสามเสนใน เขตพญาไท กรุงเทพมหานคร ๑๐๔๐๐** |
| **โทรสาร** | **๐๒ ๒๗๘ ๕๓๑๖** |
| **E-mail** | **telecom.competition@nbtc.go.th** |

**หากท่านต้องการรายละเอียดเพิ่มเติมโปรดติดต่อ**

|  |  |  |
| --- | --- | --- |
| **โทรศัพท์** | **นางสาวภัคจิรา มีศิลารัตน์**  **๐๒ ๒๗๑ ๐๑๕๑ – ๖๐ ต่อ ๘๖๘** | **นางสาวภาสินี พานิชนันทนกุล**  **๐๒ ๒๗๑ ๐๑๕๑ – ๖๐ ต่อ ๔๘๖** |

**ขอแสดงความคิดเห็นต่อ ต่อ (ร่าง) ประกาศ กสทช. เรื่อง นิยามของตลาดและขอบเขตตลาดโทรคมนาคมที่เกี่ยวข้อง พ.ศ. ... และ (ร่าง) ประกาศ กสทช. เรื่อง หลักเกณฑ์และวิธีการพิจารณาผู้มีอำนาจเหนือตลาดในกิจการโทรคมนาคม พ.ศ. ... ดังต่อไปนี้**

1. การเปลี่ยนแปลงเกณฑ์การพิจารณาค่าความยืดหยุ่นของอุปสงค์ต่อราคาและค่าความยืดหยุ่นของอุปสงค์ไขว้ต่อราคา

๑.๑ การเปลี่ยนแปลงเกณฑ์การพิจารณาค่าความยืดหยุ่นของอุปสงค์ต่อราคาเพื่อพิจารณาความสามารถในการทดแทนกันของบริการโทรคมนาคม เป็น ๐.๕ มีความเหมาะสม หรือไม่ อย่างไร และ จะส่งผลกระทบในเชิงบวกและ/หรือเชิงลบต่อการกำหนดตลาดโทรคมนาคมที่เกี่ยวข้องหรือไม่ อย่างไร

……………………………………………………………………………………………………………………..……………………………………………………………………………………………………………………..……………………………………………………………………………………………………………………..……………………………………………………………………………………………………………………..……………………………………………………………………………………………………………………..……………………………………………………………………………………………………………………..…………………………………………………………………………………………………………………………………………………………..…………………………………………………………………………………………………………………………………………………………..…………………………………………………………………………………………………………………………………………………………..…………………………………………………………………

………………………………………………………………………………………..…………………………………………………………………………………………………………………………………………………………..…………………………………………………………………………………………………………………………………………………………..…………………………………………………………………

๑.๒ การเปลี่ยนแปลงเกณฑ์การพิจารณาค่าความยืดหยุ่นไขว้ของอุปสงค์ต่อราคาเพื่อพิจารณาความสามารถในการทดแทนกันของบริการโทรคมนาคม เป็นการพิจารณาเครื่องหมาย (บวกหรือลบ) ของ ค่าความยืดหยุ่นไขว้ของอุปสงค์ต่อราคาเท่านั้น มีความเหมาะสม หรือไม่ อย่างไร และจะส่งผลกระทบ ในเชิงบวกและ/หรือเชิงลบต่อการกำหนดตลาดโทรคมนาคมที่เกี่ยวข้องหรือไม่ อย่างไร

……………………………………………………………………………………………………………………..……………………………………………………………………………………………………………………..……………………………………………………………………………………………………………………..……………………………………………………………………………………………………………………..……………………………………………………………………………………………………………………..……………………………………………………………………………………………………………………..…………………………………………………………………………………………………………………………………………………………..…………………………………………………………………………………………………………………………………………………………..…………………………………………………………………………………………………………………………………………………………..…………………………………………………………………

………………………………………………………………………………………..…………………………………………………………………………………………………………………………………………………………..…………………………………………………………………

………………………………………………………………………………………..…………………………………………………………………

๑.๓ การกำหนดนิยามและขอบเขตตลาดโทรคมนาคมที่เกี่ยวข้องของประเทศไทยในภาคผนวกแนบท้ายประกาศ มีความเหมาะสมหรือไม่ อย่างไร และหากไม่เหมาะสม โปรดเสนอแนะว่าตลาดบริการโทรคมนาคมใดควรตัดออกและ/หรือตลาดบริการโทรคมนาคมใดควรกำหนดเพิ่มเติม

……………………………………………………………………………………………………………………..……………………………………………………………………………………………………………………..……………………………………………………………………………………………………………………..……………………………………………………………………………………………………………………..……………………………………………………………………………………………………………………..……………………………………………………………………………………………………………………..…………………………………………………………………………………………………………………………………………………………..…………………………………………………………………………………………………………………………………………………………..…………………………………………………………………………………………………………………………………………………………..………………………………………………………………

๑.๔ คำนิยามของตลาดบริการโทรคมนาคมทั้ง ๑๑ ตลาด มีความเหมาะสมหรือไม่ อย่างไร และ หากไม่เหมาะสม โปรดเสนอแนะคำนิยามของตลาดที่เหมาะสม

……………………………………………………………………………………………………………………..……………………………………………………………………………………………………………………..……………………………………………………………………………………………………………………..……………………………………………………………………………………………………………………..……………………………………………………………………………………………………………………..……………………………………………………………………………………………………………………..…………………………………………………………………………………………………………………………………………………………..…………………………………………………………………………………………………………………………………………………………..…………………………………………………………………………………………………………………………………………………………..………………………………………………………………

1. การเปลี่ยนแปลงเกณฑ์การพิจารณาระดับการแข่งขันในตลาดโทรคมนาคมที่เกี่ยวข้องและ เกณฑ์การพิจารณากำหนดผู้มีอำนาจเหนือตลาด

๒.๑ การกำหนดค่าดัชนี Herfindahl-Hirchman หรือ HHI ซึ่งเป็นดัชนีชี้วัดการกระจุกตัวของตลาด โดยกำหนดให้ค่า HHI เท่ากับ ๒๕๐๐ ให้ถือเป็นตลาดที่มีการกระจุกตัวสูง และอาจมีผู้มีอำนาจเหนือ มีความเหมาะสมหรือไม่ อย่างไร และจะส่งผลกระทบในเชิงบวกและ/หรือเชิงลบต่อการกำกับดูแลการแข่งขัน ตลอดจนการกำหนดผู้มีอำนาจเหนือตลาดหรือไม่ อย่างไร

……………………………………………………………………………………………………………………..……………………………………………………………………………………………………………………..……………………………………………………………………………………………………………………..……………………………………………………………………………………………………………………..……………………………………………………………………………………………………………………..……………………………………………………………………………………………………………………..…………………………………………………………………………………………………………………………………………………………..…………………………………………………………………………………………………………………………………………………………..…………………………………………………………………

๒.๒ การเพิ่มเติมการพิจารณาปัจจัยด้านโครงสร้างและอุปสรรคการเข้าสู่ตลาด ในรายละเอียด เช่น (๑) ความยากง่ายในการเข้าสู่ตลาดของรายใหม่ (๒) อำนาจต่อรองของผู้ซื้อ และ ความหลากหลายของบริการ เพื่อพิจารณาร่วมกับค่าดัชนี HHI ในการพิจารณาว่าตลาดบริการโทรคมนาคมมีการแข่งขันที่มีประสิทธิภาพ มีความเหมาะสมหรือไม่ อย่างไร และ จะส่งผลกระทบในเชิงบวกและ/หรือเชิงลบต่อการกำกับดูแลการแข่งขัน ตลอดจนการกำหนดผู้มีอำนาจเหนือตลาดหรือไม่ อย่างไร

……………………………………………………………………………………………………………………..……………………………………………………………………………………………………………………..……………………………………………………………………………………………………………………..……………………………………………………………………………………………………………………..……………………………………………………………………………………………………………………..……………………………………………………………………………………………………………………..…………………………………………………………………………………………………………………………………………………………..…………………………………………………………………………………………………………………………………………………………..…………………………………………………………………………………………………………………………………………………………..…………………………………………………………………

๒.๓ การยุบรวมปัจจัยในการพิจารณากำหนดผู้มีอำนาจเหนือตลาดจาก ๑๓ ปัจจัย เป็น ๗ ปัจจัย มีความเหมาะสมหรือไม่ อย่างไร และหากไม่เหมาะสม โปรดเสนอแนะว่าปัจจัยใดควรเพิ่มเติมและ/หรือตัดออก

……………………………………………………………………………………………………………………..……………………………………………………………………………………………………………………..……………………………………………………………………………………………………………………..……………………………………………………………………………………………………………………..……………………………………………………………………………………………………………………..……………………………………………………………………………………………………………………..…………………………………………………………………………………………………………………………………………………………..…………………………………………………………………………………………………………………………………………………………..…………………………………………………………………………………………………………………………………………………………..…………………………………………………………………………………………………………………………………………………………..…………………………………………………………………

๒.๔ การยุบรวมปัจจัยในการพิจารณากำหนดผู้มีอำนาจเหนือตลาดจาก ๑๓ ปัจจัย เป็น ๗ ปัจจัย จะส่งผลกระทบในเชิงบวกและ/หรือเชิงลบต่อการกำกับดูแลการแข่งขัน ตลอดจนการกำหนดผู้มีอำนาจเหนือตลาดหรือไม่ อย่างไร

……………………………………………………………………………………………………………………..……………………………………………………………………………………………………………………..……………………………………………………………………………………………………………………..……………………………………………………………………………………………………………………..……………………………………………………………………………………………………………………..………………….…………………………………………………………………………………………………..…………………………………………………………………………………………………………………………………………………………..…………………………………………………………………………………………………………………………………………………………..…………………………………………………………………

………………………………………………………………………………………..…………………………………………………………………

๒.๕ ระบุมาตรการเฉพาะสำหรับผู้มีอำนาจเหนือตลาดในรายละเอียดในประกาศ แทน การอ้างอิงถึงมาตรการเฉพาะในประกาศ กทช. เรื่อง มาตรการเพื่อป้องกันมิให้มีการกระทำอันเป็นการผูกขาดหรือก่อให้เกิดความไม่เป็นธรรมในการแข่งขันในกิจการโทรคมนาคม พ.ศ. ๒๕๔๙ มีความเหมาะสมหรือไม่ อย่างไร

……………………………………………………………………………………………………………………..……………………………………………………………………………………………………………………..……………………………………………………………………………………………………………………..……………………………………………………………………………………………………………………..……………………………………………………………………………………………………………………..……………………………………………………………………………………………………………………..…………………………………………………………………………………………………………………………………………………………..…………………………………………………………………………………………………………………………………………………………..…………………………………………………………………………………………………………………………………………………………..………………………………………………………………

………………………………………………………………………………………..…………………………………………………………………………………………………………………………………………………………..………………………………………………………………

1. ความคิดเห็นอื่น ๆ เกี่ยวกับ(ร่าง) ประกาศ กสทช. เรื่อง นิยามของตลาดและขอบเขตตลาดโทรคมนาคมที่เกี่ยวข้อง พ.ศ. .... และ (ร่าง) ประกาศ กสทช. เรื่อง หลักเกณฑ์และวิธีการพิจารณาผู้มีอำนาจเหนือตลาดในกิจการโทรคมนาคม พ.ศ. ....

……………………………………………………………………………………………………………………..……………………………………………………………………………………………………………………..……………………………………………………………………………………………………………………..……………………………………………………………………………………………………………………..……………………………………………………………………………………………………………………..……………………………………………………………………………………………………………………..…………………………………………………………………………………………………………………………………………………………..…………………………………………………………………………………………………………………………………………………………..…………………………………………………………………………………………………………………………………………………………..…………………………………………………………………………………………………………………………………………………………..…………………………………………………………………………………………………………………………………………………………..………………………………………………………………

**☺☺☺☺☺☺☺☺☺**